CELEX: 32013R0953
Language: sl
Date: 2013-09-26 00:00:00
Title: Uredba Sveta (EU) št. 953/2013 z dne 26. septembra 2013 o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi

5.10.2013   
            
            
               SL
            
            
               Uradni list Evropske unije
            
            
               L 263/4
            
         UREDBA SVETA (EU) št. 953/2013
   z dne 26. septembra 2013
   o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 31 Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Tarifna podštevilka harmoniziranega sistema 852851 iz Priloge I k Uredbi Sveta (EGS) št. 2658/87 (1) zajema monitorje, razen monitorjev s katodno cevjo, namenjene samo ali zlasti za uporabo v stroju za avtomatsko obdelavo podatkov iz tarifne številke 8471. Drugi monitorji, ki niso namenjeni samo ali zlasti za uporabo v stroju za avtomatsko obdelavo podatkov iz tarifne številke 8471, so uvrščeni pod tarifno podštevilko harmoniziranega sistema 852859.
            
         
               (2)
            
            
               V skladu z vzpostavljeno sodno prakso Sodišča Evropske unije (2) je treba monitorje v tarifno podštevilko harmoniziranega sistema 852851 ali 852859 uvrstiti na podlagi celovite ocene objektivnih značilnosti in lastnosti vsakega posameznega monitorja.
            
         
               (3)
            
            
               Zaradi zbliževanja digitalnih tehnologij je na podlagi zgolj tehničnih značilnosti zelo težko določiti, ali je posamezni monitor izdelek, ki se samo ali zlasti uporablja v stroju za avtomatsko obdelavo podatkov iz tarifne številke 8471. Zlasti zagotavljanje pravilne in enotne uvrstitve ploščatih ravnih prikazovalnikov, ki lahko s sprejemljivo ravnjo funkcionalnosti prikažejo signale tako strojev za avtomatsko obdelavo podatkov kot tudi drugih virov, na podlagi tehničnih značilnosti ni več mogoče.
            
         
               (4)
            
            
               Zaradi racionalnega razvoja proizvodnje in razmaha potrošnje znotraj ozemlja Unije ter pospešitve trgovine med državami članicami in tretjimi državami je v interesu potrošnikov Unije in industrije Unije, da se za zgoraj omenjene monitorje zagotovi dajatev prosta obravnava.
            
         
               (5)
            
            
               Prilogo I k Uredbi (EGS) št. 2658/87 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   1.   Priloga I k Uredbi (EGS) št. 2658/87 se spremeni, kakor je določeno v Prilogi k tej uredbi.
   2.   Spremembe tarifnih podštevilk KN iz te uredbe se uporabljajo kot podštevilke TARIC do 31. decembra 2013.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. septembra 2013
      
         
            Za Svet
         
         
            Predsednik
         
         E. GUSTAS
      
   
   
      (1)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      (2)  Sodba Sodišča z dne 19. februarja 2009 v zadevi C-376/07, Staatssecretaris van Financiën proti Kamino International Logistics BV. (ZOdl. 2009, str. I-1167).
   
      PRILOGA
      V poglavju 85 oddelka XVI drugega dela Priloge I k Uredbi (EGS) št. 2658/87 se vrstice za oznake KN 8528 59, 8528 59 10, 8528 59 40 in 8528 59 80 nadomestijo z naslednjim:
      
         
                     „8528 59
                  
                  
                     – – drugi:
                  
                  
                      
                  
                  
                      
                  
               
                      
                  
                  
                     – – – ploščati ravni prikazovalniki, ki lahko na zaslonu prikažejo signale strojev za avtomatsko obdelavo podatkov s sprejemljivo ravnjo funkcionalnosti:
                  
                  
                      
                  
                  
                      
                  
               
                     8528 59 20 (1)
                     
                  
                  
                     – – – – enobarvni
                  
                  
                     14 (5)
                     
                  
                  
                     p/st
                  
               
                      
                  
                  
                     – – – – barvni:
                  
                  
                      
                  
                  
                      
                  
               
                     8528 59 31 (2)
                     
                  
                  
                     – – – – – z zaslonom s tekočimi kristali (LCD)
                  
                  
                     14 (5)
                     
                  
                  
                     p/st
                  
               
                     8528 59 39 (3)
                     
                  
                  
                     – – – – – drugi
                  
                  
                     14 (5)
                     
                  
                  
                     p/st
                  
               
                     8528 59 70 (4)
                     
                  
                  
                     – – – drugi
                  
                  
                     14
                  
                  
                     p/st.
                  
               
      
         (1)  Oznaka TARIC 8528591020
      
         (2)  Oznaka TARIC 8528594091
      
         (3)  Oznaka TARIC 8528598091
      
         (4)  Oznake TARIC 8528591090, 8528594099 in 8528598099
      
         (5)  Avtonomna stopnja dajatve: prosto“